Държавен вестник, бр. 46, 2010 г., стр. 81

БРОЙ  46	
Д Ъ Р Ж А В Е Н  В Е С Т Н И К 	
СТР.  81  
2.2.2. Ефективността на всеки заземителен 
електрод зависи от местните характеристики на 
почвата. Един или повече заземителни електро­
да трябва да бъдат проектирани в зависимост 
от характеристиките на почвата и необходимото 
съпротивление спрямо земя.
2.2.3. Използват се следните видове заземи­
телни електроди:
а) прътове или тръби;
б) ленти или проводници;
в) плочи;
г) подземни метални конструктивни елементи 
в основите на сградата;
д) свързана чрез заварка метална арматура на 
бетон в земята;
е) метални брони и други метални покрития на 
кабели съгласно местните условия или изисквания; 
всяка друга подходяща подземна метална конструк­
ция съгласно местните условия или изисквания.
2.2.4. Типът и дълбочината на полагане на 
заземителите се определят съобразно местните 
условия така, че при изсъхване или замръзване 
на почвата съпротивлението спрямо земя да не 
се увеличава до стойност, намаляваща защитата 
срещу поражения от електрически ток.
2.2.5. Трябва да се разглеждат и условията за 
електролитна корозия, когато се използват различ­
ни материали за заземителя. При това се изхожда 
от факта, че арматурната стомана на фундаменти 
в земята има електрохимичен потенциал както 
мед в земя.
2.2.6. Металните тръбопроводи за леснозапа­
лими течности не трябва да се използват като 
заземителни електроди.
2.2.7. Подземните структурни мрежи, вложени 
във фундамента, и металната арматура на бетон, 
които се използват като заземителни електроди, 
трябва да са свързани сигурно между точката за 
свързване на заземителния проводник и основата 
на подземната структурна мрежа или металната 
арматура на бетон. Връзката трябва да бъде чрез 
заварка или подходящи механични съединители. 
Точката за свързване на заземителния проводник 
трябва да бъде достъпна.
2.2.8. Заземителният електрод не трябва да е 
метален обект, потопен във вода.
2.3. Заземителни проводници
2.3.1. Заземителните проводници трябва да 
отговарят на изискванията по т. 3.1. Когато зазе­
мителните проводници се полагат в почва, сече­
нието им трябва да съответства на стойностите, 
определени в табл. 2.
При схеми TN, когато не е обичайно токът при 
дефект да преминава през заземителен електрод, 
заземяващият проводник може да бъде оразмерен 
съобразно т. 4.1.1.
Таблица 2
Минимални напречни сечения за положени в земята заземителни проводници
Заземителен про­
водник
Минимални напречни сечения, mm2, 
при защита срещу механична повреда
Минимални напречни сечения, mm2, без 
защита срещу механична повреда
Мед
Стомана
Мед
Стомана
Защитен срещу ко­
розия
2,5
10
16
16
Незащитен срещу 
корозия
25
50
25
50
2.3.2. Заземителният проводник се свързва сигурно към заземителния електрод при спазване на 
изискванията за електрическа връзка. Връзката се изпълнява посредством заварка, кербоване, клеми 
или други механични съединители. При използването на клеми не трябва да се поврежда електродът 
или заземителният проводник. Механичните съединители се поставят в съответствие с инструкциите на 
производителя.
2.4. Главна заземителна клема (шина)
2.4.1. За всяка уредба, в която се използват защитни свързвания, се предвижда главна заземителна 
клема (шина) и към нея се свързват:
а) проводниците за изравняване на потенциалите;
б) заземителните проводници;
в) защитните проводници;
г) проводниците за функционално заземяване, ако е уместно.
2.4.2. За всеки проводник, присъединяван към главната защитна клема, се предвижда възможност 
за неговото разединяване. Връзката трябва да е надеждна и да може да се разединява само с помощта 
на инструмент.
3. Защитни проводници
3.1. Минимални напречни сечения
3.1.1. Защитните проводници се избират така, че напречните им сечения да отговарят на условията 
за автоматично изключване на захранването съгласно приложение № 1 и да са устойчиви на предпола­
гаемите токове при дефект.
Напречните сечения се изчисляват съгласно т. 3.1.2 или се избират в съответствие с табл. 3, като и 
в двата случая се отчита изискването по т. 3.1.3.
Клемите трябва да допускат свързване на проводници, чиито размери отговарят на изискванията на 
тази точка.